Diari Oficial de la Generalitat Valenciana


Sumari del DOGV 4076, del 31-08-2001 (2001/8603)

RESOLUCIÓ de 28 d'agost 2001, de la Conselleria de Benestar Social, per la qual s'incrementen els crèdits amb què es financen les ajudes convocades mitjançant Ordre de 30 de novembre de 2000, d'aquesta Conselleria, per la qual es regulen i convoquen ajudes dirigides a l'atenció d'ancians i d'ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4076

Data del DOGV
:   31-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8603


Data del document
:   28-08-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * família
    * suport econòmic
    * ajuda pública
    * tercera edat
    * ajuda social

RESOLUCIÓ de 28 d'agost 2001, de la Conselleria de Benestar Social, per la qual s'incrementen els crèdits amb què es financen les ajudes convocades mitjançant Ordre de 30 de novembre de 2000, d'aquesta Conselleria, per la qual es regulen i convoquen ajudes dirigides a l'atenció d'ancians i d'ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre. [2001/8603]
  
La Conselleria de Benestar Social, mitjançant Ordre de 30 de novembre de 2000 (DOGV núm. 3.897), va regular i convocar ajudes econòmiques destinades a l'atenció d'ancians i d'ancianes des de l'àmbit familiar per a l'exercici 2001, a l'empara del Decret 331/1995, de 3 de novembre.
  
Posteriorment i mitjançant Resolució de 30 de març de 2001, de la Conselleria de Benestar Sociall (DOGV núm. 3.974, de 05/04/01), es va procedir a donar publicitat al crèdit i a la línia de subvenció destinada a finançar les ajudes regulades en l'Ordre de 30 de novembre de 2000.
  
Finalment, una vegada transcorreguda part de l'exercici pressupostari, ateses les sol·licituds d'ajudes presentades i a la vista de les noves necessitats, resulta necessari un increment del crèdit que finança aquestes ajudes destinades a l'atenció d'ancians i d'ancianes des de l'làmbit familiar per a l'exercici de l'any 2001.
  
Per tant, segons allò exposat i per donar compliment de l'últim paràgraf de la resolució esmentada, resolc:
  
Primer
  
Modificar la quantia del crèdit destinat a finançar l'Ordre de 30 de novembre de 2000, de la línia de subvenció que s'indica tot seguit:
  
Denominació: Ajudes ames de casa atenció ancians àmbit familiar.
  
Línia de subvenció: T-1825/01.
  
Consignació pressupostària: increment de 7.200.000 PTA (43.272,87 euros) i passa de 0.319.450.458 PTA (02.110.567,17 euros) a 3.812.215.035 PTA (66.337.901,04 euros).
  
Segon
  
Publicar aquesta resolució en el Diari Oficial de la Generalitat Valenciana.